Olav Elias Sønderland

Olav Elias Sønderland (1942–2023) var en norsk jurist og politiembetsmann.Hans Vik: Olav Sønderland (1942-2023) - Minneord i Aftenposten 14. desember 2023 

Sønderland var født i Bodø og avla juridisk embetseksamen (cand.jur.) ved Universitetet i Oslo i 1968.Olav Elias Sønderland - Store norske leksikon Etter embetseksamen arbeidet han ved Politiavdelingen i Justisdepartementet før han i 1964 gikk over i politiet som politifullmektig i Sandefjord. I 1978 ble han politimester i Sør-Varanger politidistrikt og i 1985 politimester i Bodø, der han også ledet Hovedredningssentralen for Nord-Norge. I 1992 ble Sønderland utnevnt til politimester i Stavanger, senere Sør-Rogaland politidistrikt. Sønderland var leder for observatørgruppen Temporary International Presence in Hebron (TIPH) i 1999.

Etter terrorangrepet i 2011 ledet han et utvalg nedsatt av politidirektør Øystein Mæland, med mandat til å evaluere politiets innsats og håndtering av hendelsene.Sønderland-rapporten ble lagt frem 20. mars 2012.Handlet så raskt som det var mulig - NRK 16. desember 2011

I 2007 ble Sønderland tildelt Politiets hederskors.«Disse har fått Politiets Hederskors», Politiforum, 26. april 2012.

Sønderland ble i 2008 utnevnt til ridder av 1. klasse av St. Olavs Orden «for embetsfortjeneste og hans innsats for redningstjenesten».Tildelinger - Olav Elias Sønderland - kongehuset.no

Sønderland var medlem av Den Norske Frimurerorden. Han var medlem av St. Johanneslogen St. Svithun, St. Andreaslogen Utstein og hadde graden X («Høyt opplyst St. Johannesloges betrodde broder, ridder av Purpurbåndet«) i Bergens Provincialloge.

 Referanser 

 Eksterne lenker 
 Den Kongelege Norske St Olavs Orden til Olav Elias Sønderland. Tale ved utdeling 24.06.08. Fylkesmannen i Rogaland

Kategori:Norske jurister
Kategori:Norske politimestere
Kategori:Riddere av 1. klasse av St. Olavs Orden
Kategori:Politiets hederskors
Kategori:Personer fra Bodø kommune